ai4bharat/Pralekha huggingface dataset:
पर्यावरण, वन एवं जलवायु परिवर्तन मंत्रालय
अखिल भारतीय स्तरावरील हत्ती व वाघ यांच्या संख्येचा गणना अंदाज एकत्रितपणे प्रथमच 2022 मध्ये घेतला जाणार, यासाठीच्या नियमावलीचे जागतिक हत्तीदिनी प्रकाशन
हत्ती संवर्धनासाठी सर्वात आधी स्थानिक समूहांचा सहभाग, या प्रकारे खालून वर असा दृष्टीकोन असणे आवश्यक : भुपेंद्र यादव
हत्ती संवर्धन म्हणजेच पर्यावरण संवर्धन : अश्विनि कुमार चौबे
संपूर्ण भारतभरातील हत्ती आणि वाघांच्या गणनेसाठी 2022 मध्ये केल्या जाणार असलेल्या प्राणीसंख्या गणना प्रमाणासाठी करण्यात येणाऱ्या प्रक्रियेदरम्यान पाळावयाच्या प्राणीसंख्या गणना प्रमाण नियमावलीचे आज पर्यावरण, वने आणि हवामानबदल मंत्री भुपेंद्र यादव यांनी अनावरण केले. पर्यावरण, वने आणि हवामानबदल मंत्रालयातर्फे  हत्ती आणि वाघांच्या गणनेचा एकत्रित अंदाज मिळवण्याचे प्रयत्न प्रथमच केले जात आहेत. या संबधीची नियमावली आजच्या जागतिक हत्ती दिनाचे औचित्य साधून प्रदर्शित करण्यात आली.
या प्रसंगी बोलताना केंद्रीय वनमंत्र्यांनी हत्तींच्या संरक्षणासाठी प्रथम स्थानिक आणि त्या प्रदेशातील लोकांचा सहभाग असण्यावर भर दिला, तसेच या कामासाठी खालून वर सुरवात पद्धत अवलंबण्याचे महत्व सांगितले. त्यामुळे हत्ती-माणूस संघर्ष कमी होण्यास मदत होईल असेही त्याने नमूद केले.
राज्यमंत्री अश्विनीकुमार चौबे यांनी यावेळी समारंभाला संबोधित केले. हत्तींचे संरक्षण म्हणजे वनांचे संरक्षण आणि वनाचे संरक्षण हे पर्यावरणाचे संरक्षण आणि त्यामुळे सर्व विशेषतः युवा वर्गाला यादृष्टीने प्रोत्साहन देऊन भारतीय परंपरेत असलेल्या निसर्ग-मानव सुसंवादी जीवनाची ओळख पुढे नेता येईल.
या मंत्रालयाच्या हत्तींशी संबधित विभागाकडून प्रकाशित होत असणाऱ्या ‘ट्रंपेट’ या त्रैमासिकाच्या चौथ्या आवृत्तीचे प्रकाशनही यावेळी करण्यात आले. देशभरात विविध राज्यांमध्ये राज्य सरकारच्या वनविभागाकडून तसेच विविध संस्थांकडून हत्ती संवर्धनासाठी केल्या जाणाऱ्या प्रयत्नांच्या विविध पैलुंवर प्रकाश टाकण्यासाठी ट्रंपेट हे त्रैमासिक प्रकाशित केले जाते.
जागतिक हत्ती दिवस 2021 चे औचित्य साधत वनमंत्रालयाने WII, NMNH, WWF-India व WTI यासारख्या संस्थांच्या सहकार्याने आजादी का अमृतमहोत्सवाशी संबंधित असणाऱ्या सप्ताहाभराच्या कार्यक्रमाच्या आयोजनात भाग घेतल्याची घोषणाही हत्ती दिन-2021 चे औचित्य साधून करण्यात आली.
भारत वगळता, हत्ती आढळत असलेल्या अन्य देशांत आता हत्तींची शिकार वा रहिवासाची ठिकाणे लुप्त होत असल्याने हत्तींची संख्या लक्षणीयरित्या घटली आहे. म्हणूनच धोक्यात असलेल्या प्रजातींच्या IUCN यादीत आशियाई हत्तींचा समावेश करण्यात आला आहे. सध्याच्या गणना अंदाजानुसार जगात आता फक्त 50,000 -60000 हत्ती आहेत. यापैकी 60 टक्क्यांहून अधिक हत्ती भारतात आहेत.
CMS 13, गांधीनगर, गुजरात येथे फेब्रुवारी 2020 रोजी भरलेल्या स्थलांतरीत प्रजातीसंबधी अधिवेशनात भारतीय हत्तींचे नाव परिशिष्ठ-1 मध्ये टाकण्यात आले आहे.
जागतिक हत्ती दिवस हा हत्तीची बेकायदा शिकार, हस्तिदंताची तस्करी यांना रोखण्यासाठी योग्य धोरण आखणे या मार्गाने हत्तींच्या संवर्धनासंबंधित बाबींकडे संबधितांचे लक्ष वेधण्यासाठी साजरा केला जातो.
यावर्षी नवी दिल्लीतील इंदिरा पर्यावरण भवन येथे हत्ती दिन साजरा होत आहे.
सुक्ष्म, लघु आणि मध्यम उदयोग मंत्रालय
कोविड -19 च्या संकटातही गांधी जयंती दिनी खादी इंडियाच्या फ्लॅगशिप सीपी आऊटलेटने 1.02 कोटी रुपयांची विक्री नोंदवली
नवी दिल्ली, 4 ऑक्टोबर 2020
कोविड -19 च्या भीतीवर खादी प्रेमींच्या उत्साहाने मात केली असून यंदा गांधी जयंती दिनी दिल्लीच्या कॅनॉट प्लेसमधील खादी इंडिया दुकानातील खादी विक्रीने 1 कोटी रुपयांचा टप्पा ओलांडला. शुक्रवारी  खादीची एकूण विक्री 1,02,19,496 रुपये इतकी नोंदली गेली, जी सध्याच्या कोरोना महामारीच्या परिस्थितीत लक्षणीय अशी आहे. गेल्या वर्षी 2 ऑक्टोबरला खादीच्या सीपी आउटलेटमध्ये एकूण विक्री 1.27 कोटी रुपये इतकी होती.
दिवसभरात अंदाजे 1633 पावत्या तयार झाल्या ज्यात प्रत्येक पावतीची सरासरी खरेदी 6258 रुपये होती. विविध क्षेत्र आणि वयोगटातील ग्राहकांनी सकाळपासूनच खादी इंडिया दुकानाबाहेर रांग लावली होती. विशेष म्हणजे, खादी व ग्रामोद्योग आयोगाने  महात्मा गांधींची 151 वी जयंती साजरी करण्यासाठी सर्व उत्पादनांवर वार्षिक 20 टक्के सवलत दिली आहे.
केव्हीआयसीचे अध्यक्ष विनय कुमार सक्सेना यांनी मोठ्या प्रमाणातील खादी विक्रीचे श्रेय पंतप्रधान नरेंद्र मोदी यांनी वारंवार खादी विकत घेण्याचे केलेले आवाहन तसेच जनतेत विशेषत: तरुणांमध्ये खादीच्या वाढत्या लोकप्रियतेला दिले. “कोरोना महामारी असूनही, मोठ्या संख्येने लोक खादी विकत घेण्यासाठी बाहेर पडले , हा पंतप्रधानांनी वारंवार केलेल्या आवाहनांचा एक परिणाम आहे. खादी हे नाव घराघरात पोहचले असून खादी प्रेमींची संख्या सतत वाढत आहे. आणि उत्पादन अनेक पटींनी वाढूनही केव्हीआयसीने आपल्या उत्पादनाच्या श्रेणीचा सर्वोच्च दर्जा कायम ठेवल्यामुळे ग्राहक कायम राहिले आहेत, असे सक्सेना म्हणाले. जरी यावर्षी विक्रीचा आकडा गेल्या वर्षीपेक्षा किंचित कमी असला तरी एका दिवसात एक कोटी रुपयांहून अधिक विक्रीचा आकडा समाधानकारक आहे.
कोविड -19 लॉकडाऊन दरम्यान जवळपास सर्व व्यवहार बंद असताना, केव्हीआयसीने संपूर्ण देशभरात विविध उपक्रम राबवले ज्यामध्ये विविध प्रकारची वस्त्र आणि ग्रामीण उद्योग उत्पादनांव्यतिरिक्त फेस मास्क आणि हँड वॉश आणि हँड सॅनिटायझर्स सारख्या वैयक्तिक स्वच्छता उत्पादनांचा समावेश आहे.B.Gokhale/S.Kane/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 158
दूरसंचार आणि माहिती तंत्रज्ञान मंत्रालय
केंद्रीय वाणिज्य आणि उद्योगमंत्री पीयूष गोयल यांनी “इंडिया @75 : धोलावीरा ते नरेंद्र मोदी” या सांस्कृतिक कार्यक्रमात विद्यार्थ्यांना संबोधित केले
भारताला एक समृद्ध आणि विकसित राष्ट्र बनवण्यासाठी तसेच या देशातील प्रत्येक नागरिकाला या समृद्धीचा लाभ मिळावा यादृष्टीने युवावर्गाने लक्षणीय योगदान द्यावे, असे आवाहन केंद्रीय मंत्री पीयूष गोयल यांनी केले आहे. युवकांनी भविष्यातील प्रत्येक आव्हानाचा सामना करण्यासाठी उत्तुंग उद्दिष्टे निश्चित करून ती साध्य करण्यासाठी प्रयत्न करावेत असे ते म्हणाले. नवी दिल्लीत सिरी फोर्ट इथे आयोजित केलेल्या इंडिया @75 : धोलावीरा ते नरेंद्र मोदी या सांस्कृतिक कार्यक्रमात गोयल बोलत होते.
एक विकसित राष्ट्र होण्याचे उद्दिष्ट पूर्ण करण्याच्या दृष्टीने भारताच्या प्रगतीसाठी आगामी 25 वर्षांचा अमृत काळ अतिशय महत्वाचा आहे, एक स्वतंत्र राष्ट्र म्हणून भारताच्या 75 वर्षांच्या कालखंडाने एक पाया तयार करण्यास मदत केली आहे, ज्याची फळे आपल्यापैकी प्रत्येकाला येत्या काही वर्षांत चाखायला मिळतील, आज आपण या टप्प्यापर्यंत कसे पोहोचलो आणि भविष्यात आपण स्वतःला कुठे बघत आहोत, यावर विचार करण्याची संधी आपल्याला प्राप्त झाली असे त्यांनी सांगितले.
या कार्यक्रमाच्या " इंडिया @75 : धोलावीरा ते नरेंद्र मोदी " या संकल्पनेमुळे भारताच्या हजारो वर्षांच्या वारशाचे स्मरण होते, भारत ही लोकशाहीची जननी असून हजारो वर्षांपासून भारतात लोकशाहीची पाळेमुळे रुजली आहेत, आपल्याला लाभलेल्या समृद्ध वारशाचे आपण जतन केले आहे, आणि येणाऱ्या 25 वर्षांच्या काळात भारत स्वातंत्र्यप्राप्तीच्या शतक महोत्सव साजरा करत असताना आपल्याला हा वारसा लाभदायी ठरेल असे ते म्हणाले.
विद्यार्थी हे नवीन भारताचे भविष्य आहेत असे सांगून त्यांनी विद्यार्थ्यांना स्वतःवर, स्वतःच्या देशावर , सर्व उत्तम गोष्टींवर विश्वास ठेवण्याचा आणि वाईट गोष्टी बदलण्याचा सल्ला दिला. आपण सर्वजण मिळून भारताच्या भविष्यात परिवर्तन आणू शकतो , आपण भारताचे भविष्य एकत्रितपणे लिहूया , असेही ते म्हणाले. नवीन शैक्षणिक धोरणाचे कौतुक करून गोयल यांनी विद्यार्थ्यांना वैज्ञानिक वृत्ती विकसित करून नवनिर्मिती करणारे आणि उद्योजक बनण्याचे आवाहन केले.
पर्यटन मंत्रालय
पर्यटन मंत्रालयाकडून देशभरात “स्वच्छता ही सेवा” उपक्रमांचे आयोजन
नवी दिल्ली, 19 सप्टेंबर 2018
पर्यटन मंत्रालयाने देशातल्या विभिन्न महत्वपूर्ण पर्यटन स्थळांवर 15 सप्टेंबर ते 2 ऑक्टोबर 2018 या काळात “स्वच्छता ही सेवा” मोहिमेचे आयोजन केले आहे. या काळात पर्यटन मंत्रालयाच्या प्रादेशिक कार्यालयांकडून स्थानिक, मंत्रालयाच्या संस्था, राज्य सरकारी संस्था यांच्या सक्रीय सहभागातून स्वच्छता आणि जनजागृती उपक्रम हाती घेतले जातील.
N.Sapre/S.Kane/P.Malandkar
(Visitor Counter : 70
अल्पसंख्यांक मंत्रालय
नवी दिल्लीतील आंतरराष्ट्रीय व्यापार मेळाव्यात ‘हुनर हाट’चे मुख्तार अब्बास नक्वी यांच्या हस्ते उद्घाटन
नवी दिल्ली, 15 नोव्हेंबर 2018
नवी दिल्लीत प्रगती मैदान येथे 14 ते 27 नोव्हेंबर 2018 दरम्यान आंतरराष्ट्रीय व्यापार मेळावा आयोजित करण्यात आला असून केंद्रीय अल्पसंख्याक व्यवहार मंत्री मुख्तार अब्बास नक्वी यांनी आज ‘हुनर हाट’चे उद्घाटन केले.
देशभरातील कारागीर आणि शिल्पकारांना सक्षम करण्यासाठी तसेच त्यांना रोजगार उपलब्ध करून देण्याच्या उद्देशाने ‘हुनर हाट’ आयोजित केला जातो असे नक्वी म्हणाले.
या हुनर हाटमध्ये महिला कारागीर मोठ्या संख्येने सहभागी झाल्या असून देशभरातील हस्तकला आणि हातमागाची उतपादने उपलब्ध आहेत.
B.Gokhale/S.Kane/P.Malandkar
(Visitor Counter : 51
रेल्वे मंत्रालय
रेल्वे मंत्रालय आणि बर्मिंगहॅम विद्यापीठादरम्यान अत्याधुनिक दळणवळण व्यवस्थेच्या उभारणीसाठी उत्कृष्टता केंद्र स्थापनेबाबात सामंजस्य करार
नवी दिल्ली, 19 डिसेंबर 2019
रेल्वे मंत्रालयांतर्गत असलेले स्वायत्त विद्यापीठ राष्ट्रीय रेल्वे वाहतूक संस्थाआणि बर्मिंगहॅम विद्यापीठादरम्यान नवी दिल्लीत रेलभवन येथे सामंजस्य करार करण्यात आला. अत्याधुनिक वाहतूक व्यवस्था उभारण्याच्यादृष्टीने रेल्वेचे पहिले उत्कृष्टता केंद्र भारतात स्थापन करण्याबाबत हा करार करण्यात आला. रेल्वे बोर्डाचे अध्यक्ष विनोद कुमार यादव यांनी या करारावर स्वाक्षऱ्या केल्या.
भारतीय रेल्वे हे उत्कृष्टता केंद्र स्थापन करणार असून, या केंद्रातून रेल्वेसंदर्भातली अद्ययावत आकडेवारी, माहिती, व्यावसायिक तज्ज्ञ, उपकरणे आणि इतर सर्व संसाधने रेल्वे संस्थांना तसेच संशोधन संस्थांना पुरवली जातील. या उत्कृष्टता केंद्रात उद्योग जगत आणि अध्ययन संस्थांशी भागिदारीही स्वीकारली जाईल. रेल्वे आणि रेल्वे वाहतुकीच्या क्षेत्रात अत्याधुनिक विकासाला चालना देण्यासाठी हे केंद्र काम करेल. आधुनिक संशोधनाची तसेच जागतिक पातळीवर रेल्वेत वापरल्या जाणाऱ्या पद्धतींची माहिती या केंद्रातून मिळू शकेल. रेल्वेची क्षमता वाढवण्याच्या दृष्टीने हे महत्वाचे पाऊल ठरेल.
B.Gokhale/R.Aghor/D.Rane
(Visitor Counter : 98
श्रम आणि रोजगार मंत्रालय
औद्योगिक संबंध संहिता 2019 आणि सामाजिक सुरक्षा संहिता 2019 संदर्भात संसदीय स्थायी समितीने सूचना मागवल्या
(नवी दिल्ली, 15 जानेवारी 2020
औद्योगिक संबंध संहिता 2019 आणि सामाजिक सुरक्षा संहिता 2019, लोकसभा अध्यक्षांनी श्रमविषयक स्थायी समितीकडे सोपवले. खासदार भर्तृहारी महाताब यांच्याकडे नेतृत्वाखालच्या स्थायी समितीकडे अभ्यासाठी संहिता सोपविण्यात आली आहे. यासंदर्भात समितीने जनतेकडून, स्वयंसेवी संस्थांकडून, तज्ञांकडून, संबंधितांकडून प्रत्येक संहितेविषयी स्वतंत्रपणे सूचना आणि मते मागवली आहेत.
लेखी निवेदन/सूचना आणि समितीसमोर प्रत्यक्ष दिलेली साक्ष प्रक्रिया ‘Committees’→ Press Release. लिंकअंतर्गत https:/www.loksabha.nic.in या संकेतस्थळावर पाहता येईल.
B.Gokhale/N.Chitale/P.Kor
पेट्रोलियम आणि नैसर्गिक वायू मंत्रालय
पेट्रोलियम मंत्र्यांच्या हस्ते 8व्या  निर्मिती करणाऱ्या बंगाल खोऱ्याचे- राष्ट्रार्पण
नवी दिल्ली, 20 डिसेंबर 2020
पेट्रोलियम आणि नैसर्गिक वायू मंत्री धर्मेंद्र प्रधान यांनी आत्मनिर्भर भारताच्या उर्जेची गरज भागविण्याच्या प्रयत्नांचे सबलीकरण करणाऱ्या बंगाल खोऱ्याचे, 8व्या ऊर्जा निर्मिती खोऱ्याचे आज राष्ट्रार्पण केले.
अशोकनगर या भारताने अन्वेषित केलेल्या खोऱ्याचे समर्पण देशाला करताना मंत्री म्हणाले, या शोधामुळे भारताच्या ऊर्जा सुरक्षिततेला आणि तेलाच्या आयातीवरील अवलंबित्व कमी करण्याच्या प्रतिबध्दतेला हातभार लागेल. प्रधान यांनी तेल आणि नैसर्गिक वायू महामंडळाचे  अभिनंदन केले आणि ते म्हणाले की हे अन्वेषण, गेल्या सात दशकांपासून भारतीय शास्त्रज्ञांनी आणि अभियंत्यांनी केलेल्या अथक परिश्रमांचे फळ असून यामुळे बंगालच्या चौफेर विकासाला चालना मिळेल.
धर्मेंद्र प्रधान म्हणाले, भारत सरकार ओएनजीसीला बंगालच्या खोऱ्यातून अधिकाधिक तेल आणि वायु आणण्यासाठी प्रयत्न करण्यात निर्णायक बिंदू बनून सहकार्य करण्यासाठी कटीबद्ध आहे, यामुळे पश्चिम बंगाल राज्य आणि जनतेसाठी समृध्दीचे नवे दालन खुले करण्यास सहाय्यक ठरेल.
ओएनजीसीने 24 परगणा जिल्ह्यातील अशोकनगर-1 बंगाल खोरे येथील विहिरीतून तेल निर्मितीला आरंभ करत महत्वाचे पाऊल उचलले आहे. अशोकनगर-1 येथील विहीर तेलनिर्मितीची पहिली विहीर म्हणून भारत सरकारच्या जलद उत्पन्न  योजनेअंतर्गत पूर्ण झाली. अशोकनगर-1 येथील विहीरीमुळे, यापूर्वी दिनांक 5 नोव्हेंबर 2020 रोजी आयओसीएलच्या हल्दीया तेल शुध्दीकरण प्रकल्पातून प्रथम हायड्रोकार्बनचा शोध घेण्यासाठी विहिरीचे अन्वेषण करण्याची जी मोहीम सुरू केली होती त्याला यश आले. यामुळे ओएनजीसीने तेल अन्वेषणाच्या आणि त्याची निर्मिती करण्याच्या देशातील आठ पैकी सात खोऱ्यांतून एकूण तेल आणि वायु यांच्या संरक्षित साठ्यापैकी 83% शोधकार्य पूर्ण केले आहे.S.Thakur/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 181
मंत्रिमंडळ
पिक विमा योजना राबवण्यात येणाऱ्या आव्हानांवर तोडगा काढण्यासाठी ‘प्रधानमंत्री फसल बिमा योजना’ आणि ‘पुनर्रचित हवामान आधारित पिक विमा योजनेच्या’ तरतुदीत सुधारणा करण्याच्या प्रस्तावाला केंद्रीय मंत्रिमंडळाची मंजुरी
नवी दिल्ली, 19 फेब्रुवारी 2020
पंतप्रधान नरेंद्र मोदी यांच्या अध्यक्षतेखाली आज नवी दिल्लीत झालेल्या केंद्रीय मंत्रिमंडळाच्या बैठकीत प्रधानमंत्री फसल बिमा योजना आणि पुनर्रचित हवामान आधारित पिक विमा योजनेत सुधारणा करण्याच्या प्रस्तावाला मंजुरी देण्यात आली. पिक विमा योजना राबवताना येणाऱ्या अडचणी आणि आव्हाने यांच्यावर तोडगा काढण्यासाठी या सुधारणा केल्या जाणार आहेत.
याअंतर्गत पीएमएफबीवाय आणि आरडब्ल्यूबीसीआयएस योजनांचे काही निकष/तरतुदी बदलण्याचा प्रस्ताव आहे.
- या योजनांच्या अंमलबजावणीसाठी विमा कंपन्यांशी तीन वर्षांच्या कालावधीसाठी करार केला जाईल.
- पिकाचे मूल्य निश्चित करण्यासाठी तसेच हमी भाव आणि विशिष्ट जिल्ह्यात विम्याची रक्कम ठरवण्यासाठीचे पर्याय राज्य सरकार/केंद्र शासित प्रदेशांना दिले जातील. ज्या पिकांचा हमीभाव जाहीर करण्यात आलेला नाही, त्या पिकांसाठी शेती मूल्य निश्चित केली जाईल.
- पीएमएफबीवाय आणि आरडब्ल्यूबीसीआयएस या दोन्ही योजनांसाठी मिळणारे केंद्रीय अनुदान कोरडवाहू जमिनीसाठीचा हप्ता 30 टक्क्यांपर्यंतच्या दरापर्यंत मर्यादित केला जाईल. तर सिंचनाखालील जमिनीसाठीचा हप्ता 25 टक्के दराने असेल. ज्या जिल्ह्यांमध्ये 50 टक्के किंवा त्यापेक्षा जास्त जमीन सिंचनाखाली असेल त्यांना सिंचनाखालील जिल्हा म्हणून समजले जाईल. विमा योजनेत एखाद्या किंवा त्यापेक्षा जास्त धोके समाविष्ट करण्याचा पर्याय राज्ये किंवा केंद्रशासित प्रदेशाचा असेल. तसेच काही राज्ये विशिष्ट संकट किंवा धोक्यासाठी, जसे गारपीट, विशेष विमा कवच निवडू शकतात.
- जर राज्यांनी निश्चित कालावधीत हप्त्याच्या अनुदानाची रक्कम विमा कंपन्यांना दिली नाही तर त्या कृषी मोसमात त्यांना एका मर्यादेनंतर योजना लागू करण्याचा अधिकार मिळणार नाही. खरीप हंगामासाठी ही कालमर्यादा 31 मार्च आणि रब्बी हंगामासाठी 30 टक्के इतकी आहे.
- पिकांच्या नुकसानीचा अंदाज वा आढावा घेण्यासाठी तसेच दाव्यांची पडताळणी करण्यासाठी द्विस्तरीय प्रक्रिया राबवली जाईल त्यात विश्ष्टि निकषांच्या आधारावर नुकसानाचा आढावा घेतला जाईल.
- सीसीई पद्धतीने पिक अथवा जमिनीचा आढावा घेत असतांना माल नमूना चाचणी पद्धत वापरली जाईल.
- जर राज्यांनी विमा योजनेच्या कालावधीत पिकांची आकडेवारी दिली नाही तर अशा स्थितीत शेतकऱ्यांचे दावे, तंत्रज्ञानाचा आधार घेऊन निकाली काढली जातील.
- दोन्ही योजनांसाठी नोंदणी करणे सर्व शेतकऱ्यांना ऐच्छिक असेल.
- प्रिमिअम अनुदानासाठी केंद्राचा वाटा ईशान्य भारतातील राज्यांसाठी 90 टक्क्यांपर्यंत वाढवण्यात आला आहे.
- योजनेतील एकूण निधीपैकी किमान तीन टक्के निधी केंद्र सरकारद्वारा प्रशासकीय खर्चांसाठी उपलब्ध करून दिला जाईल. प्रत्येक राज्यात या योजनेअंतर्गत निश्चित करण्यात आलेल्या निधीच्या तुलनेत ही रक्कम दिली जाईल. याशिवाय केंद्रीय कृषी मंत्रालय, सर्व हितसंबंधीय गटांशी चर्चा करून राज्यनिहाय आणि त्या त्या भागातील धोके गृहित धरून वेगवेगळ्या भागांसाठी वेगवेगळे आराखडे तयार करतील.
- या सर्व सुधारणा खरीप हंगाम 2020 पासून देशभरात लागू केल्या जातील.
B.Gokhale/R.Aghor/P.Kor
(Visitor Counter : 430
माहिती आणि प्रसारण मंत्रालय
स्वातंत्र्य सैनिकांचे योगदान तरुणांसाठी प्रेरणादायी - केंद्रीय पंचायत राज्यमंत्री कपिल पाटील
हर घर  तिरंगा या अभियानात सर्वांनी सहभागी व्हावे - कपिल पाटील
पुणे , 12 ऑगस्ट 2022
महात्मा गांधीजींच्या वास्तव्याने पावन झालेल्या पुण्यातील ऐतिहासिक राष्ट्रीय निसर्गोपचार केंद्राच्या माध्यमातून देशाला सामर्थ्यशाली बनवणारी सुदृढ पिढी निर्माण व्हावी अशी अपेक्षा केंद्रीय पंचायत राज्यमंत्री कपिल पाटील यांनी आज व्यक्त केली . देशाला स्वातंत्र्य मिळवून देण्यासाठी योगदान देणाऱ्या स्वातंत्र्य सैनिकांचे कार्य तरूण पिढीला प्रेरणादायी ठरणारे आहे. देशाप्रति अभिमानाची भावना व्यक्त करण्यासाठी नागरिकांनी हर घर  तिरंगा या अभियानात सहभागी व्हावे,असे आवाहन केंद्रीय पंचायतराज राज्यमंत्री कपिल पाटील यांनी केले.
स्वातंत्र्याच्या अमृत महोत्सवानिमित्त पुण्यातील बापू सदन या इमारतीत असलेल्या राष्ट्रीय निसर्गोपचार केंद्रात राष्ट्रध्वजारोहण आणि स्वातंत्र्य सैनिकांचा गौरव समारंभ आयोजित करण्यात आला होता . या कार्यक्रमाला पंचायत राज मंत्रालयाचे आर्थिक सल्लागार विजयकुमार बेहरा, संस्थेच्या निदेशक के . सत्य लक्ष्मी. यांच्यासह अन्य मान्यवर उपस्थित होते .
या निसर्गोपचार संस्थेमधून महात्मा गांधींनी स्वातंत्र्याचा विचार देशाला दिला, तसेच निरोगी तरुण घडवण्याचा संदेशही दिला . त्यामुळं या संस्थेत होणाऱ्या या कार्यक्रमाला वेगळे महत्व असून महात्मा गांधीजींचे देश निर्माण चे अपुरे स्वप्न पूर्ण करण्याचा निर्धार पंतप्रधान नरेंद्र मोदी यांच्या नेतृत्त्वाखाली केंद्र सरकारने केल्याचे श्री पाटील यांनी सांगितले . निसर्गोपचार ही गांधीजींची संकल्पना होती आणि योगदिनाच्या माध्यमातून आपण संपूर्ण जगात त्याचा प्रसार केल्याचे त्यांनी स्पष्ट केले .या संस्थेला विद्यापीठाचा दर्जा निश्चितपणे मिळेल असा विश्वास व्यक्त करतानाच स्वातंत्र्य सैनिकांनी आपल्या त्यागातून स्वातंत्र्य मिळवून दिलेल्या या देशाला आता पुढे नेण्याची जबाबदारी आपल्या पिढीची आहे ती आपण सारे मिळून पार पाडू या , येत्या 13 ते 15 ऑगस्ट दरम्यान घराघरावर तिरंगा फडकवा असे आवाहन श्री पाटील यांनी यावेळी केले.
गांधी आंतरराष्ट्रीय शांतता पुरस्कार विजेते डॉ. आर. के. मुटाटकर यांच्यासह अन्य स्वातंत्र्यसैनिक आणि त्यांच्या वारसांचा यावेळी श्री. पाटील यांच्या हस्ते सत्कार करण्यात आला. तत्पुर्वी केंद्रीय राज्यमंत्री श्री. पाटील यांनी महात्मा गांधी यांच्या पुतळ्याला पुष्पहार अर्पण करून अभिवादन केले.
MI/Somani/PM
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 166
पंतप्रधान कार्यालय
आपल्या ग्रहाला अधिक उत्तमतेकडे नेणाऱ्या सर्वांच्या प्रयत्नांचे पंतप्रधानांनी वसुंधरा दिनाच्या निमित्ताने केले कौतुक
वसुंधरा दिनाच्या आजच्या प्रसंगी पंतप्रधान नरेंद्र मोदी यांनी आपली पृथ्वी ही अधिक चांगली राखण्यासाठी जे प्रयत्न करत आहेत त्यांचे कौतुक केले आहे.
"आपला ग्रह अधिक चांगला होण्यासाठी जे सर्वजण काम करत आहेत त्यांचे मी आजच्या वसुंधरा दिनाला कौतुक करतो.
निसर्गाशी अनुरूप अश्या जीवनशैलीची परंपरा असणारा भारत देश हा शाश्वत विकासाच्या मार्गावर चालण्यासाठी कटीबद्ध आहे",असे पंतप्रधानांनी आपल्या ट्विटर संदेशात म्हटले आहे
माहिती आणि प्रसारण मंत्रालय
वाईफ ऑफ ए स्पाय एका जोडप्याच्या दयनीय काळाचे चित्रण : दिग्दर्शक कियोशी कुरोसावा
पणजी, 24 जानेवारी 2021
भारतीय आंतरराष्ट्रीय चित्रपट महोत्सवाच्या  51 व्या आवृत्तीचा समारोप कियोशी कुरोसावा दिग्दर्शित जपानी चित्रपट वाईफ ऑफ ए स्पाय ने झाला. काही अप्रत्याशित परिस्थितीमुळे बेदखल झालेल्या एका पती – पत्नीची कहाणी यामध्ये मांडण्यात आली आहे. भावनिक चढउतारांच्या कथेत, जिथे मत्सर भावनेतून एका पत्नीला ग्रासलेले असताना, जेव्हा तिला सत्याची बाजू कळते, तेव्हा तिच्या कुटुंबाची सुरक्षा सुनिश्चित करण्यासाठी अकल्पित काहीतरी करते.
कुरोसावा, ज्यांनी इफ्फी 51 च्या समारोप समारंभात व्हिडिओ संदेशाद्वारे संबोधित केले, ते म्हणाले, ``इफ्फीच्या समारोपासाठी वाईफ ऑफ ए स्पाय या चित्रपटाची निवड होणे ही खूप अभिमानाची बाब आहे. मी साधारण सहा ते सात वर्षांपूर्वी गोव्यामध्ये आलो होतो. ती माझ्यासाठी अतिशय संस्मरणीय आठवण आहे. तिथे प्रत्येक गोष्ट अतिशय सुंदर आहे, समुद्र, शहर आणि येथील माणसे अतिशय प्रेमळ आहेत. प्रामुख्याने येथील जेवण अतिशय चविष्ट होते. मी अगदी स्वप्नवत दिवस येथे घालविले. मला खरेतर प्रत्यक्ष तेथे येऊनच आपल्या सर्वांची भेट घेण्याची इच्छा होती पण मला माहीत आहे, की सध्या ही गोष्ट अशक्य आहे. जपानमधून ऑनलाइन माध्यमातून तुमच्याशी संवाद साधणे ही एकच गोष्ट सध्या मी करू शकतो. पण सिनेमा सातासमुद्रापार पोहोचला आणि माझी खात्री आहे की मी या सिनेमाबाबत काही सांगण्यापेक्षा सिनेमाच तुम्हाला स्पष्टपणे सगळे सांगेल. माझा सिनेमा हा जपानमधील 1940 चा काळ आहे आणि तो एका जोडप्याच्या दयनीय काळाचे चित्रण आहे.`` अशा प्रकारे संवाद साधत असतानाच किरोसावा यांनी सर्वांना विनंती केली की शेवटपर्यंत सिनेमा पाहून त्याचा आनंद घ्यावा.
वाईफ ऑफ ए स्पाय हे एक ठराविक काळात घडलेले नाट्य आहे, ज्यामध्ये साताको, यू ओई या जपानी अभिनेत्याने भूमिका निभावली आहे आणि युसाकू फुकुहारा यांनी ईस्से ताकाहाशी ची भूमिकी वठविली आहे. दुसरे महायुद्ध सुरू होण्यापूर्वीची रात्र, एक स्थानिक व्यापारी, युसाकू फुकूहारा, याला काही गोष्टी अस्थिर होण्याच्या दिशेने जात आहेत, याची जाणीव होते. तो पत्नी सतोको हिला सोडतो आणि मन्च्युरियाला जाण्यासाठी निघतो. तेथे, तो योगायोगाने एका क्रूर कृत्याचा साक्षीदार होतो आणि ते प्रकाशात आणण्यासाठी कंबर कसतो. तो प्रत्यक्ष कृती करण्याचे ठरवितो. दरम्यान, सतोको हिला तिचा बालपणीचा मित्र आणि सेनेतील पोलिस अधिकारी तैजी त्सुमोरी याची भेट होते. तो तिला सांगतो की तिच्या पतीने मन्च्युरिया येथून परत आणलेल्या स्त्रीचा मृत्यू झाला आहे. सतोको हिला मत्सर वाटू लागतो आणि त्यातून ती कोलमडते आणि युसाकूसह तिचा संघर्ष सुरू होतो. पण जेव्हा तिला युसाकूचा खरा हेतू कळतो, तेव्हा ती त्याच्या सुरक्षेसाठी आणि कुटुंबाच्या आनंदासाठी अकल्पित असे काही करते, हे सांगणारी ही कथा आहे.
हा 115 मिनिटांचा सिनेमा 77 व्या वेनिस आंतरराष्ट्रीय चित्रपट महोत्सवाच्या मुख्य स्पर्धेमध्ये निवडला गेला होता. तिथे त्याला रजत सिंहाचे पारितोषिक मिळाले होते.
कियोशी कुरोसावा हे जपानी चित्रपट दिग्दर्शक, पटकथाकार, चित्रपट समीक्षक आणि टोकियो विद्यापीठात कलेचे प्राध्यापक आहेत. त्यांनी विविध शैलींमध्ये काम केले आहे. आणि जपानी भयपट शैलीसाठी त्यांनी दिलेल्या योगदानासाठी ते सर्वोत्तम म्हणून ओळखले जातात.
.......
M.Chopade/S.Shaikh/P.Kor
दूरसंचार आणि माहिती तंत्रज्ञान मंत्रालय
वरिष्ठ अधीक्षक डाकघर, नागपूर शहर विभाग यांच्यातर्फे डाक अदालत 27 जून ला
नागपूर , 23 जून 2022
वरिष्ठ अधीक्षक डाकघर, नागपूर शहर विभाग, नागपूर यांच्याद्वारे डाक अदालतीचे आयोजन 27 जून 2022 ला सकाळी 10 वाजता वरिष्ठ अधीक्षक डाकघर नागपूर शहर यांच्या कार्यालयात करण्यात आले आहे.
डाक सेवेबाबत तक्रार सहा आठवडयापेक्षा जास्त काळ अनुत्तरित असल्यास सदर तक्रारीचे निवारण शीघ्र होण्यासाठी तक्रारदार डाक अदालत मध्ये दाद मागू शकता. या डाक अदालत मध्ये फक्त ज्या तक्रारीचे निवारण सहा आठवड्यामध्ये झाले नाही अश्याच तक्रारीचे निवारण करण्यात येईल. तक्रारदारांनी आपले ई-मेल /पत्र के. विद्यासागर, वरिष्ठ अधीक्षक डाकघर , नागपूर शहर विभाग , नागपूर – 440001 यांच्या नावावर ई मेल द्वारा पाठवावित किवा प्रत्यक्ष संबंधित अधिकारी यांचेकडे दिलेल्या तारखेपर्यंत आणून दयावी. ई मेल आय डी donagpurcity.mh@indiapost.gov.in असून तक्रारीमध्ये तक्रार करण्या-यांनी स्वत:चे नाव आणि पत्ता तसेच फोन नंबर आणि प्रारंभी केलेल्या तक्रारी बद्दल ज्या अधिकाऱ्याकडे त्यांनी तक्रार नोंदवली असेल त्यांचे नाव आणि हुद्दा तसेच तक्रारीचे तारीख तपशील देणे सोबत मुळ तक्रारीची छायाप्रत आणि त्या पत्र व्यवहाराची प्रत पाठवावी.प्रत्येक अर्जासोबत एकच तक्रार असावी. आपला अर्ज वरील उल्लेख केलेल्या कागद पत्रासोबत संबधित अधिकारी यांच्याकडे 24 जून 2022 पर्यंत किवा त्या अगोदर पाठवावित, असे आवाहन वरिष्ठ अधीक्षक डाकघर, नागपूर शहर विभागतर्फे करण्यात आले आहे.
SR/DW/PM
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 76
श्रम आणि रोजगार मंत्रालय
शेतमजूर आणि ग्रामीण मजुरांच्या खर्चाच्या क्षमतेवर आधारित अखिल भारतीय ग्राहक किंमत निर्देशांक- ऑगस्ट, 2022
नवी दिल्ली, 20 सप्टेंबर 2022
कृषी आणि ग्रामीण मजुरांसाठी अखिल भारतीय ग्राहक दर निर्देशांक क्रमांक  ऑगस्ट, 2022 साठी प्रत्येकी 9 अंकांनी वाढून अनुक्रमे 1140  आणि 1152  झाला आहे.
अन्न गटातून तांदूळ, गव्हाचं पीठ, बाजरी, मका, कडधान्ये, दूध, कांदा, मिरची हिरवी/कोरडी, संपूर्ण हळद, मिश्रित मसाले, भाज्या आणि फळे, गूळ इत्यादींच्या किमतीत वाढ झाल्यामुळे सामान्य निर्देशांकात वाढ झाली आहे. शेतमजूर वर्गाच्या खर्चाच्या क्षमतेवर आधारित निर्देशांक 7.74 आणि ग्रामीण मंजुरांच्या खर्चाच्या क्षमतेवर आधारित निर्देशांक 7.36 अंकांपर्यंत आले आहेत. निर्देशांकातील वाढ राज्यानुसार बदलते. शेतमजुरांच्या बाबतीत 20 राज्यांमध्ये निर्देशांकात 3 ते 15 अंकांची वाढ नोंदवली गेली. निर्देशांकात तामिळनाडू 1312 अंकांसह अव्वल तर हिमाचल प्रदेश 898 अंकांसह तळाशी आहे.
|
|
Group
|
|
Agricultural Labourers
|
|
Rural Labourers
|
|
|
|
July, 2022
|
|
August, 2022
|
|
July, 2022
|
|
August, 2022
|
|
General Index
|
|
1131
|
|
1140
|
|
1143
|
|
1152
|
|
Food
|
|
1058
|
|
1069
|
|
1066
|
|
1077
|
|
Pan, Supari, etc.
|
|
1913
|
|
1919
|
|
1923
|
|
1929
|
|
Fuel & Light
|
|
1263
|
|
1267
|
|
1255
|
|
1259
|
|
Clothing, Bedding &Footwear
|
|
1190
|
|
1198
|
|
1226
|
|
1235
|
|
Miscellaneous
|
|
1196
|
|
1200
|
|
1201
|
|
1206
ग्रामीण मजुरांच्या बाबतीत 20 राज्यांमध्ये 3 ते 17 अंकांची वाढ नोंदवली गेली. 1301 अंकांसह तामिळनाडू अव्वल तर हिमाचल प्रदेश 951 अंकांसह तळाशी आहे.
शेतमजूर आणि ग्रामीण मजुरांच्या ग्राहक दर निर्देशांकावर आधारित महागाईचा पॉइंट टू पॉइंट दर ऑगस्ट 2022 मध्ये 6.94% आणि 7.26% राहिला. जुलै 2022 मध्ये अनुक्रमे 6.60% आणि 6.82% होता. मागील वर्षी तो अनुक्रमे 3.90% आणि 3.97% होता. ऑगस्ट, 2022 मध्ये अन्नधान्य चलनवाढीचा दर 6.16% आणि 6.21% होता . जुलै, 2022 मध्ये तो अनुक्रमे 5.38% आणि 5.44% होता. मागील वर्षीच्या याच महिन्यात तो 2.13% आणि 2.32% होता.
सप्टेंबर 2022साठी शेतमजूर आणि ग्रामीण मजुरांसाठी अखिल भारतीय ग्राहक किंमत निर्देशांक 20 ऑक्टोबर, 2022 रोजी प्रसिद्ध होईल.
R.Aghor /P.Jambhekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 159
पंतप्रधान कार्यालय
'राष्ट्रीय स्टार्ट अप पुरस्कार 2023' साठी आवेदन भरण्याचे पंतप्रधानांचे नव-संशोधकांना आवाहन
पंतप्रधान नरेंद्र मोदी यांनी नवोन्मेष करणाऱ्या नव संशोधकांना 'राष्ट्रीय स्टार्ट अप पुरस्कार 2023' साठी आवेदने पाठवण्याचे आवाहन केले आहे.
केंद्रीय मंत्री पीयूष गोयल यांच्या ट्वीटला प्रतिसाद देताना, पंतप्रधानांनी ट्वीट केले आहे:
“स्टार्ट अप्स क्षेत्र त्यांच्यातील नव संशोधकांना केवळ उत्साह देणारेच नाही, तर जे अशी अभिनव संशोधने करतात, त्यांच्या आयुष्याला प्रेरणा देणारेही आहेत. 'आपले स्टार्टअप' हा शब्दच, युवा शक्तीचे प्रत्यक्ष उदाहरण आहे.
मी सर्व नवसंशोधकांना, राष्ट्रीय स्टार्ट अप पुरस्कार 2023साठी startupindia.gov.in संकेतस्थळावर अर्ज करण्याचे आवाहन करतो.”